
TÖBB  VILÁGOSSÁGOT  ! 

(Nemzet,  nyelv,  vallás  politikai  küzdelmeinkben.) 

A régi  letűnt  magyar  világ  politikai  küzdelmeinek  sikertelen- 
ségét Ugrón  röviden,  de  velősen  igy  jellemezte : Romlott  intelli- 
gencia, gyönge  nép.  Romlott  intelligencia,  gyönge  nép  ez  a helyzet 
signaturája  „Karpatskaja  Rus*‘  politikai  és  kulturális  küzdőterén  is. 

Főleg : romlott,  a velőkig  romlott  intelligencia,  — amely  vagy 
nem  képes,  vagy  nem  akar  gondolkozni. 

Talán  soha  és  seholsem  játszott  szerepet  annyi  zsonglőr,  félben 
maradt  existentia,  csörtető  stréber,  lunatikus  kulturhős,  mint  itt  a 
bérces  Kárpátok  tudatosan  lezüliesztett  népének  nemzeti  ébre- 
désénél. 

Sikerült  is  nekik  olyan  állapotokat  teremteni,  amelyek  vesze- 
delmesen emlékeztetnek  a bábeli  zavarokra. 

Egy  magát  „Nauka“-nak  nevező  lap-individuum  minden  héten 
feltálalja  vclőtlen  híveinek  a „kacapok“-at  fölfalásra  és  szinte  a 
butaságig  ismétli  a „kacap“-veszedelmet.  Lunaticus  grammaticus 
szerkesztője  a magyar  lapokba  is  kirándulásokat  cselekszik  meg  és 
a mételyt  a gyanútlan  publikum  beszedte. 

Ruszinok  oroszositása,  kácápveszedelem,  (egy  boldogtalan  lap 
már  egész  összezavarodott  és  a kácáp  mellett  ,,kápácok„-at  is 
emleget),  ruszin  nyelv : nem  orosz  nyelv,  mi  ruszinok  vagyunk, 
nem  oroszok  (Huh  mászkály !)  a butaság  eme  különböző  skálái  ott 
díszelegnek  a magyar  lapokban  is.  Persze  a hivatalos  apparátus 
is  segít  butaság  terjesztésében  „népkuitura"  csatakiáltás  kíséretében. 

És  a nép?  Gyönge  ahhoz,  hogy  kutyakorbácsot  ragadjon  és 
kiverje  a zsonglőröket,  félben  maradt  exístenciákat,  lunafikusokat. 

Megpróbáljuk  tisztázni  a fogalmakat.  Röviden,  mert  az  angollal 
tartjuk:  Time  is  money.  Hozzátehetjük:  Paper  is  money. 


AZ  OROSZ  NEMZETI  EGYSÉG. 


Az  oroszok,  amint  az  összes  európai  népek  — kivéve  a ma- 
gyarokat, fineket,  zsidókat  (törÖk-tatárokat)  — az  indó-európaí, 
vagy  kaukázusi  nyelvcsaládhoz  tartoznak.  Jóval  Kr.  e.  telepedtek 
le  Kelet-Európában  és  az  elfoglalt  helyek  szerint  nevezték  magokat. 
Így  pl.  a mai  BoJibiHíj  kormányzóság  erdős  helyein  lakó  oroszok  : 
nevezták  magokat  (aP^bo  fa).  A mai  kievi  kormány- 
zóság területén  letelepedettek;  nojiHHbi  voltak. 

A IL  században  görög  és  arab  irók  már  sokat  Írnak  az 
oroszokról. 

Nestor  krónikás  (1056 — 1114)  már  azt  Írja,  hogy  Mihály 
görög  császár  uralkodásától  kezdve  (852.)  A szlávok  egy  részének 
földje  és  pedig  a hol  a mai  kievi  kormányzóság  áll,  orosz  föld- 
nek (PyccKaa  3CMJIH,  ruszkajá  zemlya)  neveztetett. 

Folytonos  viszálykodásban  éltek  egymással  a vezércsaládok 
trónöröklés  hiányában.  Hogy  ennek  véget  vessenek  862-ben  a mai 
Novgorod  területén  nemzetgyűlést  tartanak  és  Rurikot  kormányzóvá 
választják.  Rurik  a maga  birtokát  Rus-nak,  vagy  Ruszkaja  zemlyá- 
nak  nevezte  és  Novgorodot  választotta  székhelyül. 

Az  oroszok  lakta  földek  egyesitese  és  igy  az  egységes  orosz 
állam  kialakulása  tovább  folyt. 

Oleg  Novgorodból  Kievbe  viszi  át  székhelyét  és  ezzel 
Kievet  az  orosz  föld  fovárossává  teszi.  Ettől  kezdve  az  összes 
Oleg  alatt  levő  földek  és  népek  oroszoknak  nevezik  magukat. 

Ne  felejtkezzünk  meg  arról,  hogy  itt  az  Ur  születésének  10-ik 
századában  vagyunk.  Tehát  vannak  helyi  elnevezések  és  van  egy- 
séges nemzeti  név : rus,  ruszkaja  zemlya.  Sőt  már  Rurikot  az  orosz 
állam  (Ruszkaja  derzsává)  megalapítójának  nevezhetjük. 

Természetesen  évszázadok  peregnek  le,  milliók  vére  öntözi  a 
földet,  amig  létrejön  a Romanovok  22  millió  négyzet  kilométeres 
óriási  birodalma. 

De  mi  nem  akarjuk  az  orosz  birodalom  genezisének  törté- 
netét adni.  Csak  néhány  főbb  szempontot  jelölünk  meg,  melyek 
az  orosz  nemzeti  egységet  bizonyítják. 

Tehát  Kiev  az  orosz  központ  már  a X-ik  században. 

Persze  a szlávok  rákfenéje  : a viszály  tovább  folytatja  szer- 
vezetromboló munkáját  és  Jaroszláv  ioejében  o PyCb  (Rusj)  több 
apró  önálló  fejedelemségre  oszlik.  A viszálykodásokat  a tatár 
hordák  kihasználják  és  1237-bd  könnyű  szerrel  meghódítják  az 
egész  orosz  földet. 

Jönnek  a két  évszázados  tatár  uralom  borzalmai.  Majd  a 
litván-lengyel  (délnyugaton),  svéd-német  uralom  (északon).  Uj  egy- 
ségesítés válik  szükségessé.  Ezt  Sándor  fejedelem  kezdi  meg  a 
németek  és  svédek  kiverésével  (1240.)  Fia:  Dániel  megalkotja  a 
moszkvai  fejedelemséget.  Ettől  kezdve  Moszkva,  mint  központ 

körül  jyyüjtik  az  orosz  föidekeí.  Az  orosz  föld  „gyűjtői"  (coŐH- 
perejih)  egyre  jobban  növelik  a birodalmi  testet.  íoaKHT>  rposHbiíl 
(1532 — 1584)  megkoronáztatja  magát  és  felveszi  a cári  címet.  Ezen 
időtől  kezdve  a történet  moszkvai  cárizmus-ról  beszél. 

MMxáHjn>  OeoAopoBHM'b  PoMaHOBi>-al  (1613 — 1645)  a Romanov 
dynastía  intézi  Oroszország  sorsát,  melynek  történetében  forduló- 
pont Kis-Oroszországnak  a birodalmi  testhez  való  csatolása.  Kis- 
Oroszországban  (B^Jiaa  Pycb,  Hopnaa  Pycb,  íloji'fecbe,  rioAJiauibe, 
BojibiHií,  rioftOJibe  és  YKpawHa)  tudvalevőleg  litvánok  és  lengyelek 
uralkodtak,  kik  a tatárok  által  meghódított  országrészt  könnyű 
szerrel  vetették  maguk  alá.  De  itt  is  az  orosz  nyelv  volt  az  ural- 
kodó és  birodalmi  (AepHíaBHbifí)  nyelv. 

Chmelnickij  Bogdán  szabadítja  meg  Kis-Oroszországot  a len- 
gyelektől és  az  első  Romanov  fia : MHxaHJiTí  MHxaHJiOBHHT)  csatolja 
Oroszországhoz  (1654). 

A modern  Oroszországnak  — a maga  világhatalmi  állá- 
sával — Nagy  Péter  (1689—1725)  a megalapítója. 

Gigászi  alapitó  müvét  szomorúan  nevezetes  vállalkozás  teszi 
emlékezetessé.  A svédekkel  való  harcában  a kozákság*  egy  része 
Mazeppa  Iván  vezetése  alatt  egyesül  az  ellenséggel,  mert  XII. 
Gusztáv  svéd  király  független  fejedelemséget  igér  neki.  A poltavai 
csata  (1709)  megdönti  a hitszegő  vállalkozást,  de  — sajnos  — a 
mazepinizmus,  a Koropadskijekban,  Petljurákban  és  csatlósikban 
tovább  el  és  szaggatni  próbálja  az  orosz  testet. 


UKRAINA.  UKRAINIZMUS. 

A történet  az  élet  mestere.  Megjelöltünk  néhány  főbb  moz- 
zanatot az  orosz  történetből.  Ukraina,  vagy  akár:  Ukrania  nincs. 
Contra  factum  non  dátur  argumentum.  Semmiféle  separatistikus 
nacionalis  siralom  a „kis  orosz  nép  elnyomásáról",  semmiféle  tör- 
ténethamisitás,  vagy  kulturhősködés  nem  segít  és  nem  irtja  ki  az 
egység  történeti  öntudatát. 

Az  olyan  kulturfejtegetések,  mint  a minőt  pl.  Rudnickij  cse- 
lekszik meg,  midőn  az  „ukrán"  nép  Ízlését  emeli  ki  a házépítésben 
a „muszka  plumpsággal"  ellentétben,  csak  nevetséggé  teszi  a mo- 
dern Mazeppák  szepáratistikus  erőlködését. 

A kozák  szó  először  Dlugos  lengyel  történetírónál  fordul  elő  (f  1480),  ki 
azt  mondja,  hogy  a tatár  katonaság,  mely  szökevényekből,  rablókból  állott  betört 
Podoliába.  A kozák  szó  tehát  tatár  eredetű.  A kozákok  védték  a tatár  állam 
határait  és  a háborúban,  mivel  tudták  az  utakat,  előőrsül  szolgálták.  A tatárok- 
nak az  orosz  földre  való  betörése  alkalmával  első  rangú  szerepet  játszottak  a 
kozákok.  Nem  csoda,  ha  ennek  példájára  Lengyelország,  Litvánia,  a moszkvai 
Oroszország  is  megalkották  a magok  kozákságát.  Ez  utóbbiakat  azonban  nem 
szabad  azonosítani  a tatár  állam  rabló  csapataival.  Az  orosz  kozákság  önkéntes 
hadsereg.  3zéperí  írja  le  ezek  szerepét  Gogoly  Miklós  Tárász  Bulybá  című 
müvében. 

Tehát  ad  rém  : Ukraina  nincs;  de  még-  ukrain  kormányzóságot 
sem  ismer  a történet. 

Azt  mondják,  hogy  Oroszország  déli  része  már  a tatár  perió- 
dusig (ix-xm.  sz.)  Ukrainának  neveztetik. 

Ez  egyszerűen  nem  igaz.  Ukraina  a XIV.  századig  az  emlé- 
kekben nem  fordul  elő.  Nem  volt  más  elnevezés,  mint : Pych,  vagy 
PyccKafl  3eM.iH  (Rusj,  ruszkaja  zemlja.) 

Dehat  1187-ből  azt  olvassuk,  hogy  „yKpaíiMa  cnjiaKiittajia  c.wepTb 
KHH3H  B;iaAKMÍpa  rjT'fe6oBHHa'‘  (ukrajna  siratta  Vladimír  fejedelem 
halálát). 

Tudni  kell,  hogy  az  orosz  nyelvben  ez  lehet ; Ukraina,  mint 
tulajdonnév  és  ukraina  mint  főnévi  jelző : határos,  határföld.  A he- 
lyes fordítás  tehát  ez  : a határos  föld  siratta  stb.  — így  bírálandó 
el  a többi  hasonló  „ukrain  argumentum*^  is. 

Az  „Ukrain**  elnevezés  akkor  jelenik  meg,  aniidőn  Kiev  meg- 
szűnt politikai  centrum  lenni  és  á litván,  majd  a pólyák  birodalom 
„uki'ainájává**,  határos  földévé  lett. 

Az  ukrain  elnevezés  tehát  sohasem  volt  hivatalos  és  külön- 
böző időben  különböző  területet  foglalt  magában  és  nem  fedte  Kis- 
Oroszország  területét.  Más  valami  Chmelnickij  Bogdán  Kis-Orosz- 
országa  és  más  Mazeppa  „Ukrajnája**. 

Ezzel  nem  mondjuk  azt,  hogy  nincs  ukrainizmus.  Van  és 
mint  ilyen  a mazepinizmus  egyenes  leszármazottja. 

Ha  születhetett  Mazeppa  — miért  ne  születhetnének  Petljurák 
is?  A különbség  legfeljebb  az,  hogy  Mazeppa  — az  orosz  egység/ 
elárulása  révén  — fejedelemséget,  Petijura  pedig  — hasonló  nemes 
tett  révén  — elnökséget  remélt.  De  ha  a történet  büntető  Ne- 
mezise  úgy  itél,  kaphat  kötelet  Bruszilovtól  vagy  akár  Lenintől." 


„RUSZINORSZÁG«,  „RUSZÍNIZMUS",  „RUSZINOK 
OROSZOSITÁSA“. 

Ha  volt  Mazeppa  és  van  Petijura,  miért  ne  volna  Zsatkovics. 

Nem  v^yunk  sem  muszkák,  sem  ukraincok,  hanem  ruszinok 
— mondja  Zsatkovics,  lenézve  a történetet,  cézárilag  leintve  a 
gramnjatikát. 

És  a hig  agyvelők  sűrűsödni  kezdenek ; ezt  eddig  nem  tudtuk. 
Visszhangozza  a „ruszin**  kórus  — ,,5ap3'b  AOŐpe**.  Eddig  minket 
ugyan  mint  muszkákat  „kezeltek**,  de  ha  te  mondod  Cézár,  le- 
borulunk nagyságod  előtt  és  mi  is  „povedáljuk**,  hogy  nem  oroszok, 
hanem  ruszinok  vagyunk.  Lux  ex  America. 

A „HayKa**  lunaticas  grammaticusa  (mindjárt  megmagyarázzuk 

* Ettől  a politikai  ukrainizmustól  meg  kell  különböztetni  a romantikus 
ukrain  izmust,  mely  a kisorosz  nép  történeti  múltját,  dalait,  szokásait  kutatja, 

minden  politikai  szeparasztikus  l^ndenpia  nélkül. 

a rejtelmes  szót)  rohan  az  általa  előbb  oldalba  rúgott  magyar- 
sághoz, amelynek  lapjaiban  megjelenik  a fából  való  vaskarika 
travestiaja:  „ruszinok  oroszositása“  harcikiáltás  váltakozva  a „kacap- 
veszedelem“  varázsigéjével.  ?4i  ez  ? — kérdezi  az  olvasó.  Politika  ? 
Tudomány?  Vagy  mi?  Ezt  kiizadták  a „ruszin‘‘  vezérek.  De  beszél- 
jünk komolyéin. 

Tehát  az  orosz  nem  ruszin  és  a ruszin  nem  orosz? 

Olyan  okoskodás  ez,  mely  hasonmását  a pycb  és  pyccKÍM  meg- 
különböztetésében találja. 

Már  Oleg  féjedelem  szerződésében  (911)  találkozunk  a pycb 
és  pyccK'iii  formákkal.  De  ezen  szerzMésben  előfordul  a pycHHT> 
forma  is.  Ezt  a formát  északon  is  elfogadták  (1195*  novgorodi 
szerződés).  Később  kihalt  és  csak  Galíciában  és  a Kárpátok  alján 
maradt  meg.  (Népünk  azt  mondja  magáról:  H pyCHH!),  de  gabiKT? 
pyccKÍM ; magyarul : orosz,  orosz  nyelv).* 

A ruthén  szó  pedig  a pycCKÍH  synonimának : a ruszinnak 
elrontása.  De  ezek  puszta  szőrszálhasogatások,  mit  csak  az  ment, 
hogy  nem  én  adtam  rá  alkalmat. 

Más  nemzet  éhezik  ken3^érre  és  kultúrára  a Kárpátok  tövében 
és  más  az  orosz.  Tényleg? 

Mi  a nemzet?  Az  áiiamjogászok  körülbelül  megegyéznek  a 
nemzet  fogalmának  ezen  meghatározásában : „Olyan  embercsoport, 
mely  másoktól  sajátos  lelki  és  testi  jellegzetességgel  különbözik 
(nyelv,  ország,  kultúra  és  történetközösség), “ (Cathrein.) 

Otthon  vagyunk.  Ez  az : testi  sajátság.  Jártak  itt  „philologusok**, 
kik  „megáílapitoíták“  mogy  mi  ruszinok  vagyunk,  mert  a nyelvünk : 
„ruszinszkij**.  Jártak  anthropológusok  kobakok  mérésére.  Nem 
tudom,  megmérték-e  a lunaticus  grammaticus  koponyáját.  Enélkül 
is  megállapíthatom  azonban,  hogy  az  ő kobakja  semmiesetre  sem 
pl.  a Nagy  Péter  koponyája.  De  azt  is  tudom,  hogy  Zsatkovics  sem 
Sassaoov  pL,  de  még  csak  Kramars  sem.  És  igy  készséggel  meg- 
engedem, hogy  ők  nem  a „muszkák**.  Csak  az  a kár,  hogy  Prága 
nem  küldött  psychiatereket.  Ezek  állapították  volna  meg  a ruszi- 
nizmus okát. 

Sajnálom,  hogy  mindig  eltérítenek  a tárgy  komolyságától  a 
„ruszin**  vezérek. 

A.Z  állambölcselök  tanítják,  hogy  bizonyos  közös  tulajdonság 
változása  nem.  szünteti  meg  a nemzethez  való  hozzátartozandóságot. 

Pl.  kivándorlók  sokáig  megtartják  a nemzethez  való  hozzá- 
tartozásukat, bár  a lakhellyel  sok  közösséget  elvesztenek. 

A II.  Géza  magyar  király  alatt  letelepített  szászoknak  az  uj 
hon  sem  ölte  ki  német  nemzeti  öntudatát  és  ha  szásznak  is  mondja 
magát,  nem  ordít  „sáchsische  nyelv**  után,  aminthogy  a bánáti  sváb 


* A magyar  a ruszint  és  pycCKÍii-t  helyesen  egyaránt  orosz  szóval  fordítja. 
A „ruszinok**  az  orosz:  pyCHHT>  szót  csak  azért  tartják  meg,  hogy  a szeparatiz- 

must dokvímentálják. 


a német  nyelvre  akarja  taníttatni  i^yerrnekét,  bár  maga  svábul 
„povedál". 

Az  erdélyi  román  sem  tartja  magát  más  nációnak  a romániai 
romántól,  ha  vannak  is  a századok  folyamán  kifejlődött  kulturális 
sajátosságai  és  szokásai. 

Jeleztük  előbb,  hogy  trónöröklés  hijján  a fejedelmek  a régi 
Oroszországban  önkényesen  osztogatták  az  orosz  földeket  fiaik 
közt.  Ebből  örökös  viszálykodások  keletkeztek.  I.  Jároszláv  halála 
után  (1054)  a nyugati  Pyc-ban  (Oroszország  nyugatf  része),  hol  most 
GaKcia  és  Volhynia  van,  külön  fejedelemség  keletkezett:  a halicsi 
fejedelemség,  mely  változatos  történet  után,  Lengyelország  felosz- 
tásával, mint  autonóm  provincia  Ausztria  alá  került. 

A Kárpátok  aljában  lakó  oroszok  Nagy  Lajos  magyar  király 
idejében  telepíttettek  le. 

Ez  volna  talán  a „ruszin^  politika  történeti  alapja.  Dehát  a 
r^emzethez  való  hozzátartozást  csak  az  összes  rokon  sajátságok 
eltűnése  szünteti  meg. 

A galíciai  ruszinok  és  a kárpátalji  ruszinok  közt  (mondjuk  igy !) 
mindig  meg  volt  a kulturális  kapcsolat,  amennyiben  beszélhetünk 
kultúráról  évszázadokon  át  álmodó  népünknél.  Galíciában  és  Magyar- 
országon  már  azért  is  érezték  az  orosz  kultúra  szükségességét,  mert 
népnyelven  semmiféle  könyv  sem  jelent  meg.  A lembergi  egyetemen, 
melyet  a mi  fiainkból  is  sokan  látogattak,  orosz  volt  az  előadási 
nyelv.  Kulturközösségre  mutat,  hogy  galíciaiak  és  a volt  magyar 
földről  származottak  akadálytalanul  nemcsak  tanultak,  hanem  taní- 
tottak is  orosz  egyetemeken.  Valóságos  kulturális  csereviszonyban 
állottak  a galíciaiak,  a magyar-oroszok  (yrpo-pyccbi)  és  az  orosz- 
országiak. 

A lembergi  orosz  szeminárium  első  rectora  a magyarországi 
származású  lHaBHHUKiü  volt  (1784 — 1787).  1787-ben  a lembergi 
egyetemen  behozták  a theologiaí  facultást,  melyen  oroszul  (na 
pycCKOM'b  Habiki?)  tanultak.  Zemancsik  és  Lódij  uhro-russok,  előbbi 
a mathematikát  és  physikát,  utóbbi  a philosophiát  oroszul  tanították. 
Lódij  később  a szentpétervári  egyetemen  tanított. 

És  még  jó  néhány  nevet  felhozhatnánk  az  orosz  kulturkö- 
zösség  mellett,  há  célunk  volna  teljes  korképet  nyújtani. 

Joggal  állapítja  meg  Petrov  — kulturális  viszonyaink  alapos 
kutatója  — hogy  az  YropCKaH  Pycb  (magyarországi!  eroszság)  kéz- 
iratokat és  könyveket  Galíciából,  általában  Dél-Oroszországból  és 
Moszkvából  kapott. 

Azután  nem  tudnák  a mi  „ruszinaink“,  hogy  a nemzeti  együ- 
vétartozásnak  kiáltó  jele  bizonyes  általános  közérzület,  mint  a hogy 
Hettner  kifejezi  magát  az  ukrainizmus  kritikájában. 

Ez  az  orosz  közérzület  tükröződöt  felénk  a máramarosi  „schisma“ 
perekből  ^amelyek  elsősorban  az  irredentizmus  jegyében  folytak).  Az 
1919,  huszti  nemzetgyűlés  is  bizonyos  orosz  ,,Ukrain“  után  áhito- 

zott.  Es  reméljük,'  hogy  a nép  orosz  közérzülete  megadja  választ  a 
választásoknál  is  a ,ruszin‘‘  politikára,  ha  szabadon  élhet 
jogaival.  " 


OROSZ  NYELV,  „RUSZIN“  NYELV,  „UKRAÍN" 
NYELV  ÉS  EGYEBEK. 

Nem  hagyjuk  kis  orosz  nyelvünket:  ruszin  csatakiáltás. 

Pedig  csak  kissé  gondolkozni  kell. 

Az  erdélyi  résznek,  a bánáti  svábnak  stb.  van  közös  irodalmi 
nyelve.  Kell  tehát  orosz  irodalmi  nyelvnek  is  lennie.  Az  imént  jelzett 
kiilturközösség  bizonyltja,  hogy  tényleg  van. 

Megszólaltatunk  egy  philologust.  Mikkola  Írja  {Urslavische 
Grammatik,  Heidelberg  1913.),  hogy  a szláv  nyelvek  keleti  csoportja 
Így  oszlik  fel:  északi  vagy  hagyorosz,  fehér  orosz  (Oroszország), 
déli  vagy  kisorosz  (Oroszország,  Kelet-Galicia  és  volt  Magyar- 
ország  határos  megyeiben).  Mindazoknak  számos  alcsoportját  fölös- 
legesnek tartjuk  adni. 

Külön  nyelvek  ezek,  vagy  nyelvjárások?  A philológusok  meg- 
oszlanak a feleletben,  Rudnicky  azt  Írja,  hogy  a „pánorosz“  philo- 
logusok  kivételével  a philologusok  megállapították,  hogy  az 
„ukrain“  külön  nyelv.  Ezek  a „pánorosz“  philologusok : Florinsky 
etc.  (Sic  1) 

Dehát  mondják,  a szentpétervári  Tudományos  akadémia  nyelvi 
nyelv  osztálya  eldöntötte,  hogy  a kisorosz  nyelv  (ukraini)  nem 
dialektus  hanem  önálló  nyelv. 

Mit  mondunk  erre  ? 

Nagy  kisértést  ércünk  itt  kis  össszehasonlitó  szemelvényt  adni, 
melyből  kiki  megítélhetné  a különbséget  a kis  és  nagyorosz  közt. 
Dehát  a magyar  olvasó  esetleg  nem  veheti  ezt  észre,  azért  dal- 
iunk attól. 

A szentpétervári  Akadémia  1906  (?)  febr.  20*án  tényleg  úgy 
döntött,  hogy  a kisorosz  nem  dialektus,  hanem  nyelv.  — Egy  szó- 
többséggel*  Ez  a többség  is' alig  hallgatott  tudományos  meggyőző- 
désének szavára. 

A szerencsétlen  japán  háborút  követő  évek,  főleg  1906  a for- 
radalom jegyében  folynak.  A rezsim  ellen  az  egész  intelligencia  és 
az  ellenzékből  szélsőségbe  ment,  megfelejtkezett  önmagáról  és  min- 
den kisebbség  részére  jogokat  követelt.  Ez  a határozat  engedmény 
a politikai  ellenzéknek. 

Érdekes  lesz  megemlitení,  Rudinkij,  az  ukrainizmus  egyik  kul- 
tur-harcosa  az  akadémiai  döntvényt  igy  közli  német  nyelvű  köny- 

vében  : „Uber  clie  Aufhebung  dér  Einschrankungen  betreifend  die 
kleinrussischeq  Druckschriften.  Petersburg  1905*‘  (Ukraina  von  Dr. 
St.  Rudnyikyj  Wien  1916.) 

Tehát  úgy  látszik,  hogy  a nyelvi  szakosztály  előtt  nem  any- 
nyíra  a philologiai  oldal,  mint  inkább  a kulturális  oldal  lebegett: 
az  1875-i  tilalom  beszüntetése  kis  orosz  nyelvű  könyvek  kiadására 
vonatkozólag. 

Egyébként  a kritika  jogát  semmiféle  akadémiai  határozat 
meg  nem  szünteti.  (Tantum  valet  assertio,  quantum  vaient  argu- 
menta).  Jól  mondja  Hettner : a kérdés : külön  nyelv-e  a kis  orosz 
vagy  csak  dialektus,  helytelenül  van  felvetve.  A kérdés  az : 
tud-e  kisorosz  bizonyos  közérzületet  (,,Gemeingefühl“)  teremteni 
maga  mellett  és  van-e  irodalma.  (Russland : von  Alfréd  Hettner 
Leipzig  und  Berlin  1916.) 

Maga  Rudickij  elismeri^  hogy  a kisorosz  intelligencia:  (nála 
,,ukrain“)  orosz  {nála:  el  van  oroszositva)  és  hogy  az  o'osz  szeí- 
lemi  kultúra  uralkodó  még  „orosz  Ukrainában“  is. 

Dehát  lehet  irodalmi  n5^eívvé ! Oh  ez  más.  Lehet.  Bár  igen 
kicsi  a valószínűségi  percent. 

Nálunk  pl.  a maroknyi  intelligenciától  luxusnak  tartjuk  a vál- 
lalkozást, hogy  népnyelvünket  irodalmi  nívóra  emeli.  Legfeljebb 
beevezhet  az  „ukrain“  philologia  örvényébe,  melyben  elvész  a 
ruszinságával  együtt.  ^ 

AJunaticus  grammaticusok,  kik  a hold  (luna)  változásai  sze- 
rint cserélik-berélik  véleményeiket,  legkevésbé  alkalmasok  irodalmi 
nyelv  teremtésére, 

A lunatikus  grammaticus  véleményére  nem  helyezünk  súlyt, 
csak  mint  helyzetsignaturát  említjük.  Kisorosz  (Ruthén),  nyelv- 
tanában azt  Írja,  hogy  a kisorosz  nyelv  csak  egyik  dialektusa  a 
nagyorosznak.  (Nóta  bene  1907-ben  tehát  az  akadémiai  határozat 
után).  1920-ban  ugyanez  szellemi  termény,  mint  Ruszin  (kisorosz) 
nyelvtan  lát  napvilágot.  (Tegyék  meg  már  „ruszin"  miniszternek  !) 
Ekkor  a luna  mást  mutat,  „philologusunk"  feléje  fordul  és  rava- 
szul ezt  írja:  a kisorosz  nyelv  a nagyorosznak  egyik  legközelebbi 
rokona. 

Ön  is  volt  Árkádiában  i Persze,  hogy  rokona,  ^ még  pedig  kö- 
zeli, sőt  igen  közeli. 

Hogy  jövőre  mi  lesz  a tudományos  meggyőződése,  ki  a, 
megmondhatója  ? 

És  az  e „ruszin  philologia"  vezérürüje.  Milyen  lehet  e nyáj 
meggyőződése  ? 1 

A tény  az : a kis  orosz  nem  külön  nyelv,  csak  nyelv- 
járás (dialektus,  HapisHie).  íme  a bizonyítékok,  a)  mert  csak  az 
egyszerű  nép)  beszéli  (és  a mi  „m.szin"  Intelligenciánk,  mert  máskép 


nem  tud  és  rest  ahhoz,  hogy  tanuljon)  b)  irodalma  csak  annyi,  mit 
olaszul  Így  neveznek : Litteretura  dialettale  (történeti  drámák, 

komédiák,  népmesék,  népköltészet  újabban  néhány  nyakatekert 
nyelvű  tankönyv,  no  és  propaganda-irat  a közös  kassza  költségén). 
Ilyennek  ismerik  a XIX.  század  összes  philoldgusai  az  ukraino- 
phileket  kivéve  és  a történetirók  (Solovjev,  Klyucsevszkij,  Kosto- 
marov.) 

Ismételjük,  minden  diaiectus  nyelvvé  fejlődhetik,  de  ehezh 
Dante-féle  szellemek  munkája  szükséges.  De  itt  talán  az  is  némi 
megfontolást  igényei,  mit  Budilovics  hangoztat,  hogy  a mai  kul- 
túra törekvése  nem  oda  irányul,  hogy  szaporítsa  a nyelveket  és 
irodalmakat,  hanem,  hogy  minél  jobban  egyesítse  a szellemi 
erőket. 

Vagy  amit  Meillet  mond  (Le  petit  russe  et  le  Grand  russe. 
Le  Mond  Slave  1917.  3 — 4:)  a kisorosz  dialektusnak  irodalmi  és 
tudományos  nyelvvé  való  átalakítása  az  általános  kultúra  kátrá^ 
nyára  volna,  melynek  érdeke,  hogy  a nyelv  (itt  az  orosz)  minél 
több  embert  egyesítsen. 

A nem  szláv  ajkunknak  is  érdeke,  hogy  ha  már  oroszul  tanul- 
nulnak,  akkor  irodalmi  színvonalú  nyelvet  tanuljanak,  minő  az  orosy 
irodalmi  nyelv,  melynek  megteremtéséhez  kisorosz  irók  szellemi 
munkája  is  hozzájárált  és  a melynek  alapja  az  egyházi  ószláv 
nyelv. 

-Ennek  megtanulásával  hatalmas  világvirodalom  szellemi  ára- 
mába kapcsolódnak  bele.  Mindez  nem  jelenti  — termésetesen  — 
e népnyelv  lebecsmér elését,  mint  ahogy  azt  az  ukrain-ruszinszkij 
propaganda  hirdeti. 

Petrov  Írja.  hogy  az  „uhro-rusz^‘  (magyar-orosz)  irók,  irodalmi 
nyelv  hijján  Írtak  kedvük  szerint;  kiki  úgy,  ahogy  tudott.  Az  ilyen 
megállapításokat  a jövőben  el  akarjuk  kerülni.  (A.  OeTpOBii : Ma- 
TepiajiH  MCTopiH  yropcKOH  PycM.) 

De  mi  lesz  az  „ukrain‘‘  ^nyelvvel  ? 

Ilyen  nincs.  Az  akadémiai  határozat  is  kisorosz  nyelvről  szói. 

És  ha  már  nagyon  pedánsak  akarunk  lenni,  annyit  megje- 
gyezhetünk, hogy  az  „ukrain**  az  ukrán  separatistikus  törekvések 
egyik  „tudományos*^  alapja  akar  lenni,  melynek  neve,  múltja  ne- 
hány évtizedre  nyúlik  vissza. 

Szülő  apja  pedig  az  osztrák  centralizmus,  mely  előbb  a ruthén 
separatismussal  meg  akarta  ölni  ama  bizonyos  orosz  közérzü- 
letet (Gemeingefühl). 

A német  Hettner  is  azt  tartja,  hogy  az  ukrain  mozgalom  szitói 
, osztrák  ukrainok“. 


12 


Az  ukrain  nyelvitörekvést  igy  határozhatjuk  meg  : 

Oly  philologikus  jelenség,  mely  a kisorosz  nyelv  szókincsét 
mesterségesen  alkotott  szavakkal  bővíteni  igyekszik ; a nyelvtani 
formákat  erőszakosan  változtatja,  mely  már  — pólyák  sugalma- 
zásra  — behozta  a fonetikát,  hogy  ezekkel  a nyelvi  önállóságot 
dokumentálja  és  a politikai  separatistikus  törekvéseknek  támaszté- 
kot adjon.  Vagyis  még  a kisorosz  nyelvi  törekvéseket  sem  szabad 
azonosítani  az  ukrain  nyelvi  törekvésekkel.'^ 


NEMZET  ÉS  VALLÁS  (PRÁVOSZLÁVIA.) 

Más  a vallás,  más  a nemzet. 

A vallást  nem  szabad  nacionalizálni. 

Kétségkívül  igaz,  hogy  az  egyes  nemzetek  --a  történet  fo- 
lyamán, mint  bizonyos  vallás  követői  jelennek  meg.  — Egy  bizo- 
nyos vallás  uralkodó  a nemzet  egyes  tagjai  közt.  Ily  értélemben 
mondjuk  pl.,  hogy  a franciák  katholikusok  és  pedig  nyugati 
vagy  latin  szertartásuak,  mert  a katholicizmus  ezen  formáját 
fogadták  el. 

De  az  is  bizonyos,  hogy  külső,  avagy  belső  okok  folytán  a 
nemzeteknek  bizonyos  valláshoz,  vagy  annak  formájához  való  vi- 
szonya változik.  így  pl.  a németek  eredetileg  latin  szertertási  ka- 
tholikusok. A Luter  féle  „reform‘‘  óta  a németek  vallási  hovátar- 
tozandóságának  inkább  lutheránus  jellege  van.  De  ezzel  nem  mond- 
juk azt,  hogy  a német  nem  lehet  katholikus,  vagy  a katholikusok 
eo  ipso  nem  lehetnek  németek. 

A nemzet  és  vallás  fogalmának  ezen  világos  különbözősége^  ’ 
oly  nehezen  fér  a szláv,  különösen  az  orosz  mentalitásba. 

Nála  a prároszláv,  ha  nem  is  orosz,  de  az  orosz  minden 
bizonnyal  právoszláv,  vagy  különben  nem  egészen  orosz. 

Az  orosz  szlávophil  politikának  ez  kétségkívül  egyik  leggyen- 
gébb oldala,  mert  t^szitólag  hat  a kath.  szlávokra,  minők  az  uni- 
tus  oroszok  is. 

Dostojevszkij  B'fecbi  cimü  regényében  és  pedig  ennek  lilaTOB'b 
személyében  a nacionalizmus  szélsősége  testesül  meg,  úgy  hogy 
összeütközésbe  jön  a kereszténységgel.  IlJaTOBT>  orosz  (nem  právo- 
szláv?) Krisztusról  beszél. 

Hhkojiobckím  „PycKaíi  MbiCJib“  cimü  könyvében  „orosz  pravosz- 
láviáról“,  „orosz  hitről*  beszél.  („PycKoe  npaBoc;iai3Íe“  „pycKan  Btpa  !‘^) 


“^Ez  teremtette  meg  a lunatícus  grammaticus  szajkómódra  ismételt  ked- 
vena  vessőparipáját : a kácáp  szót,  mint  az  egységes  orosz  irodalmi  nyelv  védőit 
akarják  „gúnyolni".  Innen  ered  : KaK'b  liánt  (mint  kecskebak  az  északi  orosz 
szakáll  viseleté  után.) 


Giubokovskij  az  oroszok  egyik  legnagyobb  történetírója  írja, 
hogy  a právoszlávia  — tévesen  — mint  olyan  formula  jelenik  meg 
sokszor,  mintha  az  a kereszténységnek  bizonyos  nacionalis  formája 
volna.  ínnen''Van,  hogy  az  orosz  expanzív  politikának  vagy  eiőfu- 
tárja,  vagy  kísérője  a právoszlávia  terjesztése  volt. 

Honnan  az  ? 

Kétségkívül  bizánci  öröklés.  A bizanci-konstantinápoiyi  egy- 
háznak a právoszlávia  (ortodoxia)  fenntartása  .körül  a különböző 
heterogén  vallásokkal  szemben  érdemei  vannak  A muzulmán 
vallással  szemben  mindig  hatalmas  ütköző  fal  volt.  így  a görög 
nacionalizmus  történelmileg  összeolvadt  a právoszláviával  és  ez 
utóbbi  ennak  jellemző  vonásává  lett.  A vallás  a nacionalistikus 
törekvések  mozzanataként  jelentkezett. 

Az  oroszok  Byzancból  kapták  a kereszténységet  és  ezzel  a 
nacionalizmus  és  právoszlávia  kapcsolatos  felfogását.  Első  vallási 
mestereik  byzanciak  voltak.  A kievi  metropoliták  Byzanctól  függtek. 
Ezért  amint  előbb  Byzanc,  a „második  (uj)  Róma^‘,  később  Moszkva, 
a „harmadik  Róma“  tekintette  magát  a právoszlávia  egyedüli  hor- 
dozójának és  e tekintetben  világmissiót  tűzött  maga  elé. 

Itt  nyugatiasabb  mentalitásra  van  szükség.  Visszaélés  történik 
a szó  etimológiai  jelentésével.  Právoszlávia  annyi  mini  orthodoxia, 
vagyis  igaz  vallás.  Kétségkívül  minden  vallásnak  addig  van  létjo- 
gosultsága, mig  követői  azt  právoszlávnak  tartják.  így  az  orosz  is 
nevezheti  magát  právoszlávnak.  Byzancban  az  orthodox  megkülön- 
böztető jelző  volt  a tévtanokkal  szemben.  így  az  arianizmussal 
szemben.  De  miután  a különböző  tévtanok  ezt  a jelzőt  magok- 
nak vindikálták,  Nagy  Theodoz  császár  a kath.  jelző  használatát 
rendeli  el  a krisztusi  tan  kifejezésére.  Így  került  szemben  egymás- 
sal orthodoxia  és  katolicizmus. 

Az  oroszok  Olga  fejedelernnő  (955),  de  főleg  Vladimír  feje- 
delem alatt  (980 — 1015)  a kereszténység  keleti  vagyis  görög  for- 
máját fogadták  el,  Megkeresztelkedésük  arra  az  időszakra  esik, 
midőn  Caerularius  nem  ingatta  még  meg  a Photius  halála  után 
ismét  helyre  állt  kath.  hitegységet. 

A történelmi  igazság  tehát  az,  hogy  az  oroszok  eredetileg 
katholikusok.  Persze  Byzancnak  a XI.  századbeli  szakadásával  a 
Rómával  való  hitegység  sokáig  nem  volt  fenntartható. 

Ettől  kezdve  azután  a právoszlávia  (mi  lényegileg  vallási 
schizma)  állandóan  a katholicizmus  ellenlábasaként  és  mint  a helle- 
nizmus, illetőleg  slavophilizmus  jeliegzetessége  jelentkezik. 

Ezért  — sajnos  — ritkán  tud  lenni  türelmes  a vallási  unióval 
szemben,  mely  mentalitása  szerint  rést  üt  nacionalizmáson. 

Hiába  nem  lehet  mindenki  dogmatikus.  Előtte  az  ő ősellensége 
a pólyák  katholikus  és  csak  katholikus,  az  orosz  tehát  orthodox, 
sőt  csak  orthodox  lehet. 

Ezen  csak  a orondolkozás  milicujének  tágítása  segít  és  a 
politikai  prudencia. 

Ellenszere  semmiesetre  sem  a nyelvi  ukrainizmus,  hanem  a 
népnek  vallási  öntudatra  való  nevelése  és  akkor  a ^,kacapvesze- 
deíem“  nem  lesz  veszedelem.  Tehát  több  világosságot ! És  ♦több 
bátrabb  gestust ! 

Ne  terjesszenek  rágalmakat  „muszka"  irredentizmusról,  hanem 
álljanak  fel  a történeti  igazság  gránit-sziklájára. 

De  strigís,  quae  non  sunt,  nulla  ejuaestio  fiat.  Ne  mondják, 
hogy  Lemberg  közelebb  van,  mint  Moszkva,  mert  a kultúra  úgy 
sem  ismer  határokat.  Azután  mi  azt  mondhatjuk,  hogy  egyes 
„ruszinokra"  nézve  Budapest  még  közelebb  van. 

A hibás  mentalitásnak  még  akkor  sincs  jogosultsága,  ha  az 
a népkultura  köpenyegébe  burkolózik.  Több  világosságot  ! 

